Document ID: /roh_data/filtered/fineweb-2-filterrobots_roh.jsonl.gz/31154

Cuira: Regenza vul intercurir instrucziun da latin en gimnasis
- Gievgia, 19.4.2012, 11:01
La regenza grischuna vul meglierar la posiziun da l'instrucziun da latin en ils gimnasis grischuns. Quai vul ella far cun in experiment da scola che duai cumenzar proxim onn da scola e che duai cuzzar 5 onns.
Sco quai che la regenza scriva duai l'evaluaziun finala mussar, sche la cumbinaziun obligatorica dal rom d'accent spagnol u franzos cun il rom cumplementar latin sa cumprova. Reacziun sin petiziun La regenza reagescha uschia sin ina petiziun che las classas gimnasialas grischunas han inoltrà il mars cun 2'000 suttascripziuns e che vul stritgar il latin sco linguatg obligatoric tar ils roms d'accent spagnol e franzos. (fc/cdp)